السلام عليكم ورحمة الله وبركاته. اخواني واحبابي في الله. اخواتنا الكريمات الفاضلات. الحمد لله وكفى وصلاة وسلاما على عباده الذين اصطفى اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على حبيب قلوبنا وعلى
طبيب قلوبنا وعلى شفيعنا يوم العرض عليك محمد. صلى الله عليه وسلم. اما بعد. النهاردة مع اللقاء الرابع في تفسير سورة حج وفي دورة اصول الوصول الى الله. من سورة الحج. النهاردة يا اخواني في الله باذن الله سبحانه وتعالى هناخد الشوط الرابع من الاشواط التمانية بتاعة سورة الحج
الشوط الرابع طويل فعايزين نركز مع بعض وقبل ما نشوف مع بعض على الشاشة الشوط الرابع عايزين نتزكر كلمة شيخ الاسلام ابن تيمية لما حبس في سنوات قبل موته ومنعوا اي كتاب او اي ورق او اي اقلام تدخل له ما عدا المصحف بس. فابن تيمية كان قاعد اربعة وعشرين ساعة كل يوم يقرأ في المصحف بس ويتضر
صبر فيه. فقال وساعتها لما يعني بيقول ربنا فتح عليه فتح مبين بقى في الفهم بتاع القرآن. بيقول وساعتها ندمت على كل ساعة اضعتها في غير كتاب الله. بيقول ساعتها ندمت على كل ساعة في عمري. راحت في غير القرآن
فهم القرآن والعمل بالقرآن ودعوة الناس الى القرآن مش عايزين نندم على كل ساعة في عمرنا. خالد بن الوليد وهو يموت بكى فقالوا له ما يبكيك؟ قال جبريل ولنا الجهاد عن القرآن. يعني اللي مشغله مشغلان الدنيا عن القرآن. ولا شغلان اللهو ولا المعصية عن القرآن ده الجهاد ومع زلك زعلان. زعلان ان فيه
اشي شغله عن القرآن ومش اي جهاد. ده فاتح تلت العالم. فاتح سيدنا خالد ابن الوليد رضي الله عنه. ومع ذلك يبكي لان هناك ما شغله عن مش عايزين نبكي واحنا بنموت يا جماعة ونقول شغلتنا الدنيا عن القرآن وشغلنا اي شيء عن كتاب الله. النهاردة الشوط الرابع يلا على الشاشة بقى هيظهر قدامي
الشوط الرابع صفحتين كاملين يا جماعة. من اول قول الله ان الذين كفروا ويصدون عن سبيل الله والمسجد الحرام اية خمسة وعشرين لحد الصفحة دي كلها والصفحة اللي بعدها كلها. لحد اية سبعة وتلاتين
لن ينال الله لحومها ولا دماؤها ولكن يناله التقوى. منكم يبقى الشوط ده كله هو ده الرابع في سورة الحج وده اللي نقف معه. النهاردة بازن الله سبحانه وتعالى. عايزين بس الاول واحنا بنتدبر في الشوط ده يا اخواننا الشوط ده مكي ولا مدني؟ الشوط ده اللي فاك كان ايه؟ الحلقة التالتة
هذان خصمان في بدر يبقى ايه في المدينة ده في مكة. يعني شوط مدني المرة اللي فاتت وشوط مكي هذه المرة ولما اتحطوا جنب بعض سبحان والله العظيم. لم نلاحز ان هناك اي اختلاف. يا جماعة اي مفكر دايما لما بتيجي انا يعني قرأتها يعني اللي بيكتبوا الكتب يقول لك انا اكتر حاجة نفسي فيها
ان انا ارجع اصحح كتبي ليه؟ دايما الانسان دماغه بتتغير في الحياة وفكره بيتطور. واللي قاله امبارح بيرجع النهاردة يقول لأ انا غيرت وجهة نزري فيه. فتخيلوا لو كان الكلام ده من عند سيدنا محمد مش من عند الله. سيدنا محمد قال دي في مكة. وبعد كده دي في المدينة. وبعد كده مش ممكن يا اخوانا والكلام لما يتحط جنب بعضه ما فيش اختلاف
في الفكر ما فيش رجوع عن مبدأ. ما فيش رجوع عن مستحيل. بشريا ده مستحيل. فمين اللي ممكن ينزل اية في اول مكة واية في اخر المدينة وتحط الاتنين جنب بعض كأنهم نازلين في لحزة واحدة هو الله وحده. سبحانه وتعالى الذي لا يتغير. سبحانه وتعالى. الله
يبقى طيب يبقى الشوط الزمن بتاعها مكي. طيب الترابط بتاع الشوط ده مع اللي قبله ايه ؟ دي ايات الحج بقى وشحن القلوب بعبادة الحج واول ايمان وضعت للناس في الارض. بيئة الايمان المركزية في الكرة الارضية كلها اللي هي مكة
يعني كأن سورة الحج اللي بتتكلم عن الخطر. والدعوة والتربية والكفاح والجهاد. كأن ما حدش هيقدر يواصل في هزا الطريق بدون شحن ايماني استمروا ده من اصول الوصول الى الله. انه بدون استمرار في الشحن الايماني لن يكون هناك استمرار في العمل الصالح. ولن يكون هناك استمرار
في مواصلة الطريق ومواصلة التضحيات. تعالوا بقى نعيش مع الايات يا جماعة مع بعض كده. يلا هيبدأ يظهر بقى معي كده اية اية. ان الذين كفروا ويصدون عن سبيل الله والمسجد الحرام. ان اولى ان لي ان فيها توكيد. يقين سورة الحج الجو كله تضحيات. الجو كله اخطار
ما فيش انسان يقدر يواصل في طريق بالمنزر ده الا لو عنده يقين راسخ. في ان الطريق ده هو طريق الله. وهو اللي يرضي الله. لازم يبقى عندنا يقين على قد ما هنقرا
القرآن على قد ما يبقى عندنا يقين فيما نفعله ان هو ده افعال الانبياء. ان الذين كفروا ويصدون مش كفروا ماضي وصدوا ويصدوا المضارع يفيد الاستمرار يعني ايه؟ يعني على طول كانوا مانعين المسلمين من الكعبة. هي في صلح الحديبية قالوا لهم ممنوع تدخلوا الكعبة. بعد الهجرة منعوا المسلمين
انهم يقربوا من الكعبة. ليه؟ ممنوع بعد ما هاجرتوا انكم تهربوا من الكعبة. في المرحلة المكية ممنوع ان النبي يعبد ربنا عند الكعبة. وحاولوا قتلوا كزا مرة لانه حاول يعبد ربنا عند الكعبة. طب ليه؟ ويصدون عن سبيل الله والمسجد الحرام. طب كلمة سبيل الله كلمة واسعة. معناها نوم مانعين الدعوة
مانعين الجهاد مانعين مانعين اي نشاط ديني. طب المسجد الحرام ليه خاص جه بعد عام؟ ليه ربنا خصه بالذكر؟ رغم ان عن سبيل الله تشمل المسجد الحرام وغيره. لان يا اخوانا المسجد الحرام ده بيئة الايمان. الناس دي عايزة تجفف منابع الدين. يجففوها ازاي؟ يمنعوا بيئات
يمنعوا ان يكون هناك بيئة ايمان تخرج مؤمنين. ما هي كلية طب بتخرج دكاترة. وكلية هندسة بتخرج مهندسين. ايه اللي بيخرج مؤمنين؟ بيئة الايمان هم مش عايزين مؤمنين. عشان كده حاربوا بيئة الايمان من البداية. ممنوع العبادة في الكعبة. ممنوع ان الصحابة يجتمعوا في الكعبة. يصلوا قيام ليل ويقعدوا
ربنا ممنوع والمسجد الحرام الذي جعلناه للناس سواء العاكف فيه والباد. ربنا خلى مكة دي يا جماعة يعني ما فيش حد يسيطر عليها. ما فيش حد يحكمها. مكة ديت يعني ما فيش حد يملكها. يعني مكة دي حتى العلماء سموا بيوت مكة. سموها السوائب
يعني اي حاج او معتمر ينزل مكة يخبط على اي بيت يدخل يبات ينام فيه. يعني غير الترتيب اللي يعني ترتيب مكة ده مكة عشان كده ربنا سمى اهل مكة ايه؟ العاكف سماهم العاكفين هنا. والباد اللي هم جايين من البادية اللي هم اللي زينا كده اللي رايحين يعتمروا او يحجوا ويرجعوا. فربنا سمى اهل مكة
ليه؟ لان المفروض ان اهل مكة عاكفين على المسجد الحرام وعاكفين على خدمة الحجاج والمعتمرين. يعني مكة دي بلد زات رسالة لا الا خادمي الحجاج والمعتمرين. اللي وقته وماله وبيته تحت خدمة الحجاج والمعتمرين. مدينة بتخدم رسالة ده التصور
السليم لهذه البلد. ومن يرد فيه بالحاد بظلم نذقه من عذاب اليم. ربنا بيهدد المشركين. بيقول لهم انتم ليه بتظلموا المؤمنين ليه بتمنعوهم ظلم وكلمة بظلم دي تدل ان الجو كان خطر. ان العبادة نفسها في الحرم المكي خطر
ومن يرد مش من يعمل فيه معصية من يرد عشان كده العلماء قالوا الامام احمد سئل يعني هل المعصية تكتب اكثر من سيئة واحدة قال لا المعصية هتتكتب سيئة واحدة الا في مكة. مجاهد قال ان الله يضاعف السيئات في مكة كما يضاعف الحسنات. موضوع خطير
لدرجة ان العلماء قالوا ان اللي بيهم بمعصية في مكة تتكتب عليه من يرد مش من يعمل. يعني اللي يسافر مكة والمدينة ده مكة. الحرم المكي يبقى مرعوب. انه لو فكر في معصية قبل ما يدخل مكة. لو دخل مكة وهو بيفكر فيها هتتكتب عليه. مجرد الهم بالمعصية وليس فقط فعلها. قضية خطيرة جدا. ومن يرد فيه
الحاد بظلم قال لك. يا اما السيئات بتضاعف في مكة يا اما مجرد النية عقد النية على المعصية يكتب سيئة في مكة. ومن فيه بالحاد بظلم اللي عايز ينحرف بقى ها ويبقى ظالم والعياذ بالله نذقه من عذاب اليم. ربنا بيهددهم بتمنعوا المؤمنين ليه؟ واذ بوأنا
الابراهيم مكان البيت. فربنا بقى بيجيب لهم القصة من الاول. بيقولوا لنا البيت ده بتاع الموحدين. انتم يا مشركين يا ضلالية يا بتوع الاوسان. اللي مانعين الموحدين من البيت ده
طب تعالوا شوفوا التاريخ بتاعه بقى. واذ بوأنا لابراهيم مكان البيت الا تشرك بي شيئا. بوأنا يعني اعلمناه ودللناه على يا اخوانا مكان الكعبة من بعد طوفان نوح ما كانش حد في البشر عارفه. يعني خلاص اتطمس
فتخيل لما اقول لك الصحراء الشرقية فيها مكان الكعبة. طب فين يا رب؟ اروح ادور ازاي؟ هعمل اعمال تنقيب في صحراء كاملة عن كعبة ازاي؟ هرفع رمل اراء الجزيرة العربية كلها عشان اطلع الكعبة من تحتها ازاي ؟ فان ربنا عرف ابراهيم مكان الكعبة دي معجزة من المعجزات اللي ربنا اجراها لابراهيم
واذ بوأنا المعنى التاني في بوأنا قال لك اي جعلناها آآ مباءة له. يعني ايه؟ يعني ان قبل ما الناس كانت تيجي الكعبة كان ابراهيم بيروح لوحده وكان يصلي ويعبد ربنا عند الكعبة لوحده. اللي انا عايز الناس تعمله لازم انا الاول اعمله. وفي نفس الوقت انا لازم اصبر على ان انا هامشي في الطريق لوحدي الاول
مش لازم الناس تقبل من اول ما اشتغل في الدعوة. انا واسق ان الطريق ده هو الصح. ومكمل فيه حتى لو لوحدي. والناس جاية جاية. زي ما هنشوف الوقتي. واذ
ان لابراهيم اللام دي بقى لام تلهم القلب. بالشوق الى الله لابراهيم اي لاجل ابراهيم. يعني يا رب انت رجعت الكعبة في الارض عشان فرض واحد زي ما ربنا قال للنبي انا فتحنا لك فتحا مبينا. يعني الفتح ده كله عشانك انت يا محمد يا ابن عبدالله لاجلك. عليه الصلاة والسلام. يا رب وانت ممكن تفتح على
صف عشان واحد لو فينا واحد صالح بجد ربنا يفتح لنا كلنا بسببه. ما فيناش واحد صالح بجد يا جماعة. ما فيناش واحد ربنا يفتح علينا بسببه واذ بوأنا لابراهيم مكان البيت مكان يعني ربنا اختار مكان الكعبة. طب يا رب انت اخترت الكعبة في وسط جبال في وسط صحاري
يا رب ما كانت الكعبة تبقى في وسط الخضرة بتاعة الشام. يا رب الكعبة كانت تبقى مسلا يا سلام على شط الساحل الشمالي كده. يا سلام! كانت الناس كلها ملتزم وعاصي كانوا راحوا حجوا عند الكعبة. وبقى الكعبة وتصييف بالمرة. يا رب ليه الكعبة في المكان الرهيب ده! المكان اللي الجن تخاف تروحه لوحدها
ليه يا رب؟ عشان ربنا يخلي الدين بلا دنيا هنا. ليه؟ احيانا ربنا بيخلي الدين ما فيش فيه دنيا. عشان الظالمين ما يبتغوش ما يبتغوش انهم يستغلوا الدين ويدخلوا احيانا يا جماعة لما الدنيا بتزهزه مع اهل الدين ويمسكوا الحكم تلاقي كله بقى متدين ايه الفاسق بقى متدين والفاجر بقى متدين
الويل اللي كان شغال في البغاء قبل ما ملتزمين يمسكوا بقى متدين. ليه؟ الدين بقى مصلحة دنيوية. انما احيانا ربنا بيخلي الدين ما فيش في دنيا. عشان لا يقبل الا الصوم
وعشان يحفز الدين من الطامعين ويمتحن المؤمنين. مين اللي جاي عشان ربنا بس؟ واذ بوأنا لابراهيم مكان البيت. الا تشرك في شيء يعني ايه؟ يعني الفتح ده له تمن. الا تشرك به شيئا. يعني عايزة ربنا يفتح عليك. ما تخليش فيه حاجة في قلبك غير ربنا. عايز ربنا يفتح عليك
صفيق ويختارك. اكتب على قلبك وقف لله تعالى. انا خالص مخلص لك يا رب ده تمن الفتح. وطهر بيتي للطائفين القائمين والركع السجود وطهر بيتي. الله! هنبدأ نقف هنا الترتيب في هزه الايات يا جماعة من اخطر ما يكون
ان ربنا قال طهر بيتي قبل اذن في الناس. ده كلام خطير جدا. وان ربنا قال اذن في الناس قبل يأتوك رجالا ده كلام خطير. وان ربنا قال الطائفين قبل القائمين والركع السجود ده كلام خطير. الترتيب هنا له حكمة عظيمة. وطهر بيتي. يعني اعمل بيئة ايمان طاهرة. يعني حول الكعبة لبيء
ايمان طاهرة. الامراض النفسية والحقد والغل والكبر والعقب وحب المركز وحب السيطرة. ما حدش يقدر يلاقي له مكان فيه اعمل بيئة ايمان طاهرة. اللي عايز الدنيا ما يلاقيلوش مكان فيها. اللي عايز ربنا بس اللي يلاقي له مكان فيها. اعمل بيئة ايمان ما فيهاش فيروسات معصية. اعمل
فئة امام طاهرة نضيفة طهر على وزن فاعل. وزن فاعل يفيد التكرار. يعني طهر مرة بعد مرة. تابع ان البيئة تفضل طاهرة. ويفيد الشدة يعني خليك قوي في التطهير. ويفيد السرعة. يعني اوعى تسيب مرض من الامراض ينتشر وسط الاخوة في بيئة ايمان. واطهر بيتي
قبل اذن في الناس بالحج يعني ايه يا جماعة؟ يعني احنا بننزل دلوقتي احنا الدعاء بينزلوا يؤذنوا في الناس ويقولوا لهم توبوا والتزموا قبل ما يعملوا بيت طاهر قبل اعملوا بيئة ايمان طاهرة. هي دي المشكلة. لحد الوقتي احنا متأخرين بسبب ده. ان ربنا مدينا في القرآن اهو. مدينا خط السير اهو. ربنا ادانا هنا
تلات شروط للدعوة الناجحة. تلات اركان للدعوة الناجحة. الركن الاول وطهر بيتي. الركن الثاني واذن في الناس. الركن الثالث بالحج. الركن الاول وطهر بيته. اعمل بيئة امام طه الركن التاني واذن في الناس انزل للناس. انزل فيه ده حرف خطير انتشار انتشر وسط الناس. رح في كل مكان
حج بالحج يعني لما تدعو الناس ما تقعدش تتكلم عن مشاعر ورا مشاعر. كلم الناس عن حاجة عملية. ادعوا الناس لمشروع عملي. بعد ما تسخن الناس على التوبة قل لهم في قافلة خيرية طالعة الصعيد. قل لهم في معسكر شبابي للشباب قل لهم فيه عمرة يلا نطلع نعملها. قل لهم فيه
مشروع خيري يلا ننزل للفقراء. قل لهم فيه قل لهم يلا حرك الناس. خرجوا الخير اللي جوة الناس. بالكلام العملي. وطهر بيتي قبل اذن ليه بيئة الايمان الاول يا جماعة؟ عكس اللي احنا بنعمله دلوقتي. عكس اللي كثير من الدعاة بيعملوه دلوقتي. ينزلوا يشتغلوا في الدعوة. وما عندوش حاجة يجيب الناس عليها اصلا. يعني ودعوة من
غير تشكيل تخدير. دعوة من غير تشكيل تخدير. احنا كده بنخدر الناس. اما اطلع توبوا الى الله خلاص تبنا يا عم الشيخ الخطبة اللي بعدها اخشعوا بين يدي الله. خشعنا يا عم الشيخ. الخطوة اللي بعدها. زي الشيخ اللي جاي يقوم الناس ويقول لهم استووا. فواحد قال له استوينا يا عم الشيخ
شيء. والله لو نطق الناس لقالوها لنا استوينا يا مشايخ. استوينا. ادونا خط سير بقى. ادونا روشتات بقى. خلاص اتوعظنا ثم بعد الوعظ اوعظونا وبعد كده ادونا خط سير عملي. يبقى طهر بيتي الاول بيئة الايمان. يعني ايه بيئة الايمان؟ اول حاجة سيدنا ادم بدأ بدأ بها ايه؟ بنى بيت
الايمان بنى الكعبة. اول حاجة سيدنا ابراهيم بدأ بها ايه؟ بنى بيت الايمان. الكعبة بعد ما كانت تتهدد. اول حاجة سيدنا محمد عليه الصلاة والسلام بدأ بها ايه؟ بنى الدار الارقى
يبقى بيئة ايمان وحتى في المرحلة الجهرية ما سابش دار الارقم رغم الخطر الشديد. والا الصحابة كانوا هينهاروا من غير بيئة ايمان يتشحنوا فيها. هيستحملوا الواقع الرهيب والخطر ده ازاي ؟ بل النبي هاجر من بلد لبلد عشان بيئة الايمان. وصارت الهجرة فرض عشان بيئة الايمان. يا جماعة آآ يعني اما اتعاملت
مع الشباب المدمن يعني بدأنا نشوف ايه علاج الادمان فلقينا ان اعظم علاج في الكرة الارضية كلها الوقتي اعلى نسبة نجاح لعلاج الادمان حتى حالات الكوكايين والمروفين والهيروين اللي هي ما لهاش حل تقريبا يعني. بشريا جابت نتيجة كبيرة جدا معها. قال لك ايه العلاج ده؟ قال لك احنا
ان احنا ندي للمريض مضادات للمخدرات فشلنا. جربنا ان احنا نحبسه لحد ما يروح المادة المسممة من دمه فشلنا. جربنا ان احنا ندي له ادوية فشلنا. جربنا كله فشل. قال لك جه ناس عملوا ايه ؟ قاموا واخدين فيلا. وقاموا بدل ما المعالج يكشف ويمشي بدل ما الشيخ
يدي الدرس ويمشي بدل ما المعالج يكشف وبعد كده يقول للمريض رح خد الدواء المعالجين قعدوهم في الفيلا. وجابوا المدمنين قعدوهم مع بعض لمدة اربع خمس شهور ليل نهار. وقعدوا بقى يصلحوا لهم فكرهم ويساعدوهم على الحياة السليمة. اسمها الهاف وايج. اعلى نسبة نجاح في
الم في علاج المخدرات هي قال لك ليه؟ اعلى نسبة النجاح ليه؟ قال لك لانه المخشور بالمخدرات ده بقت فساد عملوا لهم بقة صلاح. عملوا لهم بيئة علاج لا يضاد للبيئة الا بها. دلوقتي الفساد بيئة. شاب بيجي يبوز بيلاقي الف قهوة. بيلاقي الف ناتج. بيلاقي الف بنت يكلمها على السوشيال ميديا. بيلاقي
الف موقع وحش يدخل عليه. بيلاقي الف بلاج ساحلي يروح يفسد عليه. بيلاقي يا جماعة بيملوا له حياته يا اخوانا اللي عايز يعصي بيلاقي به فساد الشاب اللي عايز يلتزم الوقتي يروح فين؟ يروح فين؟ ما فيش بيت صلاح. مين لو جا له وزع المعصية بالليل؟ يروح فين؟ شاب تاني
لو عايز يشرب مخدرات خمسة الصبح ما يقلقش. لو عايز يسهر على القهوة تلاتة الفجر هيلاقي. الشاب الملتزم يروح فين؟ لازم الاول طهر بيتي. لازم الاول بيئة امام طاهرة والا زي جحا بالساقية بتجيب من البحر وترجع البحر تاني. قاعدين الناس تلتزم على ايدينا وبعد كده تنتكس لان ما فيش بيئة. يقعدوا فيها
يتربوا فيها ونقعد نشتغل على ناس تانية. وبعد كده ينتكسوا ونشتغل على ناس تالتة. وكل سنة الشوارع مليانة ورانا في رمضان ناس بيصلوا ورانا. غير ان الناس بتوع السنة اللي فاتت غير الناس بتوع السنة اللي قبلها وبعدين يا جماعة
والداعية بيدي درس. الجمهور سابت ولكن الناس العدد سابت ولكن الناس متغيرة غير الناس اللي كانت من شهرين من تلاتة. يبقى آآ يعني يبقى ازا دي قضية خطيرة قضية وطهر بيتي للطائفين والقائمين والركع السجود. طب الطائفين قبل القائمين ليه؟ لان اعظم اعمال الحج والعمرة هي الطواف
الطواف اعلى من الصلاة هناك. الصلاة بميت الف والطواف اعلى. لا يوجد مكان فيه عبادة الطواف غير عند الكعبة. عبادة ملائكة السماء السابعة. ومن حول العرش عبادة طواف الطواف ده رمز الشوق الى الله. واذن في الناس بالحج. يبقى الشرط التاني اذن في الناس. اذن برضو صيغة
يعني مع ان تفيد التكرار يعني ادعوا الناس مرة بعد مرة ما تيأسش. وتفيد الشدة يعني خليك قوي في الدعوة الى الله. وتفيد السرعة. انزل انقز الناس قبل ما يضيعوا
انزل الناس عاملة زي واحد واقف على شريط قطر. والقطر جاي وانت بتجري يا انت تلحق الراجل وتنقزه يا القطر يدوسه. الناس عقوبات معاصيه وما تنزل عليهم وموت الفجأة نازل. يا تلحق تنقزهم من المعصية. يا قطار الاثر الدنيوي للمعصية. هيدوسهم. واذن في الناس. انزل للناس
انزل للناس في في الناس ديت يعني انتشر يا اخوانا. يعني يقول لك اذن وعلينا البلاغ اسر من اسار بني اسرائيل. يعني اذنوا علينا البلاغ يعني ايه؟ يعني قل انت
انت بس اقف يا ابراهيم عند الكعبة وقل يا ناس تعالوا حجوا الناس ييجوا يحجوا. هو ايه يا جماعة ده! هو هو ده فهم ازن علينا البلاغ! اذن يعني انزل وكلم الناس ولكن عمرك
وهتقدر توصل للمليارات اللي على وجه الارض. ربنا بقى اللي هيوصل. ما لكش دعوة. عشان كده في الاخر يأتينا من كل فج عميق. ابراهيم ما وصلش لكل فج عميق. انما ربنا وصل الدعوة
لما ابراهيم لف الارض كان ابراهيم طول السنة يقعد يلف الارض يدعوهم للكعبة. ووقت الحج يروح الكعبة يستقبل الناس يعلمهم التوحيد. وهكذا يا اخواني في الله وهكزا عاد الدين الى الارض احنا قدام روشتة ناجحة. الارض ما كانش فيها ولا موحد. سيدنا ابراهيم ربنا جعله سبب لعودة التوحيد للارض مرة تانية. يعني احنا
قدام نموزج من انجح نمازج الكرة الارضية في نشر الهداية في الارض. رقم واحد طهر بيت بيت الايمان. رقم اتنين اذن في الناس انزلوا ما تقعدش في الجامع مستني الناس تيجي لك. ما تقعدش في الكعبة مستني الناس تيجي لك. انزل لف في الارض بقى هات الناس. تلاتة بالحج. يعني ايه بالحج؟ يعني بحاجة عملية
يعني ادعوا الناس لحاجة عملية. ادعوا الناس لمشروع عملي. ادعوا الناس لشيء عملي. ما تقعدش لدعوة واعزف واعزف الوعظ مهم. ولكن في النهاية التسخين اللي سخنته للناس ده هوديهم على فين في الاخر. دعوة بدون تشكيل تخدير. دعوة بدون كلام عملي في النهاية. تخدير للناس
سيدنا ابراهيم عمل التلاتة ويا للمفاجأة! امسك قلبك بقى! امسكي قلبك بقى! شوفوا الاستجابة! اخوانا اللي كان يشوف منزر الارض قبل ما سيدنا ابراهيم يشتغل يقول مستحيل لا حيل ولا واحد هيسمع كلام سيدنا ابراهيم ولا واحدة يروح الكعبة. اسمعوا يا جماعة امسكوا قلبكم. شوفوا الاستجابة. واحد يأتوك. اتنين رجال
اهلا. تلاتة وعلى كل ضامر. اربعة ياتين خمسة من كل فج عميق مزهلة. استجابة جماهيرية حاشدة من جميع ارجاء الكرة الارضية. يعني الناس مليانة خير. الناس مليانة خير يا اخوان
اخوانا احنا اللي مش عارفين نستخرجه صح. عاملين زي واحد نزل على ارض مليانة بترول بس مش عارف يطلعه. الناس قلوبها ما كانش حد يتخيل ان الارض اللي مليانة شرك بالمنزر ده جواها الخير ده كله وجواها الناس اللي مستعدية تستقتل الاستقتل ده كله عشان توصل لربنا. ولكن لما سيدنا ابراهيم اشتغل صح
اشتغل حسب الروشتة القرآنية لفن الدعوة ساعتها الناس توكى رجالا وعلى كل ضامر يأتين من كل فج عميق استجابة مزهلة يا جماعة. استجابة تملى القلوب بالامل بس لو رضينا نشتغل شغل صح. ربنا بيقول لك ايه؟ يأتوك يأتوك يعني ايه؟ الناس كلها جاية ويأتوك فعلا
مضارع يفيد الاستمرار اللي مش جاي النهاردة ييجي بكرة افواج ورا افواج ورا افواج طول ما في ازن في يأتوك طول ما في شغل صح الناس هتفضل يوم ورا يوم يأتوك وخد بالك اذن يأتوك. يعني معنى خطير جدا هتشتغل في الدعوة الناس هتيجي. الزرع كثير ولكن الحصد قليلون
اذن يأتوك ابدأ اتحركوا وشوفوا السمرة اللي ربنا هيجيبها لكم شكلها ايه. يأتوك رجالا رجالا يعني على رجليهم. على رجليهم منين يا جماعة؟ ده اقرب مكان للكعبة في الشام. اقرب مكان للكعبة في العراق. يعني اللي جاي على رجليه ده جاي مشي يا اخواننا من دول تانية. الامام احمد ابن حنبل حج على رجليه مرتين
الحسن ابن علي رضي الله عنه حج على رجليه خمسة وعشرين مرة. يعني في ناس عظمت البيت لهذه الدرجة رجالا. وعلى كل كل ضامر على كل ضامر يعني على كل حصان جا له ضمور جا له ضمور من ايه؟ حاجة من تلاتة. يا اما ان صاحبه جوعه اوي اوي اوي اوي ليه
عشان الحصان يبقى رشيق جدا. عشان صاحبه جاي من الصين مسلا لحد مكة على حصان. فلازم الحصان يبقى في قمة اللياقة. آآ يبقى قمة الاستعداد يا اما المعنى التاني ان صاحبه جاي من اطراف الكرة الارضية ولم يتوقف ولم يرتاح ولم يأخز راحة من كتر الله
انه يوصل للكعبة ويعبد ربنا في الكعبة. فمن كتر الجهاد في الطريق الحصان ضمور. جا له ضمور. يا اما يا اخوانا ان الناس دي اصلا كانت ناس بتبحس عن الحق زي سلمان الفارسي كده. ناس قاعدة تلف في كل بلد تدور على حد يدلها على ربنا. واول ما ابراهيم اذن بالتوحيد
الناس دي ربنا وصل لها الدعوة وبعد ما ضمر الدواب بتاعتها من كتر اللف والبحس عن ربنا والبحس عن الدين. الحق لقوا الطريق اخيرا يعني ربنا ما مش هيضيعك. ربنا مش هيضيع تعبك. ربنا مش هيسيبك تتوه ابدا. لو جاهدت ربنا هيدلك وهيرشدك
وعلى كل كل ديت آآ في اللغة يقول لك انتم فين الكثرة؟ يعني ايه؟ يعني ناس كتير يا اخواننا. ناس كتير جدا احصنة كتير جدا. اصحابها جايين عليها يحجوا وعلى كل ضامر يأتين. قال لك في اللغة ان ياتين ديت لا تعود على البشر. ليه؟ قال لك لو كانت تعود على البشر كان ربنا قال يأتون. امال يأتين ايه؟ قال لك ما فيش غير الاحصنة. ما فيش
ما فيش حاجة في الاية يعود عليها يأتين غير الاحصنة. اللي راكبين الدواب اللي راكبين عليها. قال لك طب يعني ايه؟ قال لك ان الدواب بنفسها هتموت من الشوق. ان الدواب واللي راكبين
الكون كله مشتاق ان الدين يرجع تاني. الدنيا كلها مشتاقة ان الدعوة ترجع تاني. احنا مش عارفين لما بننزل بنحقق اشواق الناس قد ايه بنداوي جراح الناس وقلوب الناس قد ايه. عشان كده ربنا بيحب الداعي الى الله ليه؟ ربنا بيحب اللي بيشتغله في الدعوة ليه؟ لان هم بيعالجوا
الناس وهم الناس وغم الناس. وفقر الناس وبغض الناس لبعض بيخلوا الدنيا جنة. من قبل ما الناس تدخل الجنة ويأتينا من كل فج عميق من كل كل مكان. الناس جاية بتحج من كل مكان. استجابة جماهيرية حاشدة. يعني ما فيش مستشفى في العالم
دلوقتي ما فيهاش واحد لو رحنا كلمناه عن ربنا ممكن يسلم. ما فيش قرية ولا نجع في اي مكان في العالم الوقتي. ما فيهوش واحد لو كلمناه عن ربنا ممكن قلبه يرق. ما فيش
الوقت يا اخوانا مكان ولا ولا ملجأ ما فيش مكان في الارض. ما فيش فيه واحد ممكن قلبه يرق للدين لما نكلمه عنه احنا مقصرين يا اخوانا احنا مضيعين الدنيا كلها وكلنا ورانا والعياذ بالله. يأتينا كلمة مؤلمة قوي كلمة كل ديت. من كل فج فج دية
ما وراء الجبال اللي هم بيعدوا من بين جبلين عشان ييجوا ايه؟ يوصلوا يعني يعني من كل فج. يا رب سيدنا ابراهيم ما راحش الاماكن دي يا رب. رغم انه اكتر واحد لف الدنيا عشان
الدعوة. انما انما ربنا هي اللي بقوا علينا البلاء. هي دي بقى اذن وعلينا البلاغ. ربنا وصل الدعوة. ما لكوش دعوة. ما لكوش دعوة بتسعين مليون مصري هيلتزموا امتى ؟ ما لكوش دعوة الخمسة مليار كافر على وجه الارض هيسلموا امتى ؟ اشتغلوا انتم بس. اشتغلم ويد الله مع الجماعة. يعني كل
هدنة مش هي الحل الحل يد الله. بس لما تجتمع قلوبنا على الطريق. يأتينا من كل فج عميق. قال لك طب ليه ربنا ما قلش من كل فج بعيد؟ قال
لان عميق ده معناه انه ما تحت. وعشان يوصلوا للكعبة هيطلعوا لفوق. فقال لك كأن ربنا جعل الكعبة دي قمة الارض. وكل اللي في البشرية لازم يطلعوا عشان دي القمة انك وصلت لبيئة الايمان المركزية في الكرة الارضية. كلها ليشهدوا منافع لهم. بدأنا نتكلم عن الحج بقى
اول لفظ لفظ يوجع القلب اوي. ليشهدوا مشاهد يا اخوانا. اه لو لو الناس تعرف حياة الدين مليانة مشاهد قد ايه. اه لو الناس تعرف حياة الدين لما بتتعصح لما بعيش مع اخواني كده حياة جميلة ننزل جولة ونروح آآ تدبر مقابر ونروح تدبر في الخلق ونقعد جلسة قرآنية ونسيب
بعض وبعد كده كل واحد يجيب زوجته مسلا ونطلع طلعة اجتماعية جميلة. اولادنا فرحانين وزوجاتنا فرحانين واحنا فرحانين. وبعد كده نروح نقوم الليل مع بعض. باقول ايه ده هو ده الناس محرومة منه ليه ؟ ليشهدوا اه لو الناس تعرف جمال العبادات. اه لو الناس تعرف جمال الدين. المحرومون من هذه المشاهد
ليشهدوا منافع لهم منافع يعني ايه؟ الحج يا جماعة زي ما قلنا دلوقتي من شوية ان التصور السليم لاهل مكة مش ان هم ناس آآ آآ بيأجروا البيوت باسمان باهظة عشان اللي جاي يحج ويعتمر. انهم ناس خدامين للي جاي يحج ويعتمر
يعني الواحد ساعات وهو بيسمع دي كده يحلم يعني هل ممكن بلد زي المنصورة مسلا في يوم من الايام يبقى اهل المنصورة دول خدامين لبيئة الايمان اللي نعملها الناس تيجي من كل مكان
في العالم تلتزم وتتوب لان لازم بيئات ايمان في كل مكان سيدنا ابراهيم عمل به اهتمام مركزية اللي هي الكعبة وعمل بيئات ايمان تانية في بلاد تانية عشان الناس ناس مش هتقدر تعيش في الكعبة تلتمية خمسة وستين يوم في السنة. فلازم يبقى فيه بيئات ايمان في كل مكان في العالم اصلا. تخيلوا كده يا اخوانا لو المسلمين فكرهم ارتفع كده
ليشهدوا منافع منافع الحج ايه؟ الحج ده المفروض اجتماع ما بين كل الفنانين الاسلاميين. يتبلوا الخبرات. ما بين كل التجار الاسلاميين يتبادلوا الصفقات. ما بين كل العلماء والمفسرين والفقهاء وعلماء الدنيا الاسلاميين. يتبادلوا العلم المفروض
الحج ده يا جماعة اجتماع مهول. الامة بتتبادل خبرات بعض مع بعض فيها. مش تلاقي دولة اسلامية زي باكستان نووية. ودولة تانية الناس هناك بتسف التراب من الجوع. مش تلاقي دولة اسلامية عندها مليارات. ودولة تانية دولة اسلامية زي دولة كزا عندها تلاتين مليار دينار مش
يعملوا فيهم ايه؟ فاضوا من الميزانية اخر السنة. ودولة اسلامية تانية زي الصومال مش لاقيين ياكلوا. المفروض الحج ده حاجة مهولة ولكن ما حدش واخد باله عشان كده الغرب قال الحج وخطبة الجمعة لازم يتقضي عليهم ليه؟ هو فاهم اللي احنا مش فاهمينه. ليشهدوا منافع لهم. كلمة لهم ديت هتتكرر كتير قوي
في الايات يعني هنلاقي كل شوية ايه آآ كزلك سخرناها لكم والبدن جعلناها لكم فيها خير. ليه؟ اصل انا دافع فلوسي ودافع مسافات ومسافر وتعبان وسايب بلدي. فربنا بيقول اوعى تفتكر ان اللي انت عامله ده عشانك. عشاني ده عشانك. انت اللي مستفيد. ليشهدوا منافع لهم
ويذكروا اسم الله. طب ليه مش يزكروا الله؟ ارتباط ارتباطنا بالاسماء الحسنى دورة مكثفة في الاسماء الحسنى وذكر الله بقلب عايش معه ويذكروا فعل مضارع يدل على ان هزه الايام زكر ليل نهار. ويذكروا اسم الله في ايام معلومات. ايه هي الايام المعلومات؟ عشر ذي الحجة
الله اكبر. عشر ذي الحجة اللي احنا فيها ده يا جماعة. عشر ذي الحجة هذه الايام التي تظلنا. عشر ذي الحجة. هذه الايام ربنا قالها هنا في سورة الحج. يذكروا اسم الله في ايام معلومات. على ما رزقهم من بهيمة الانعام. عشر ذي الحجة دي. ابن عباس بيقول تضاعف فيها الحسنات سبعمائة ضعف
يعني صفحة القرآن بسبعميت صفحة قرآن. القرآن كله كم صفحة؟ اهو المصحف قدامي اهو. القرآن كله كم صفحة؟ ستمية واربعة يعني صفحة القرآن ثوابها في عشر ذي الحجة اعلى من ختمة القرآن. انتم متخيلين يا اخواننا
فربنا جاب عبادة عشر ذي الحجة على ما رزقهم من بهيمة الانعام. يعني ايه يا رب الحج ده كله؟ عشان نشكر ربنا على الابل والبقر والجنين يا جماعة ده اكبر حاجة الشيطان ضحك على البني ادم فيها. ده اكبر رمز شرك على وجه الارض. بهيمة الانام. لحد دلوقتي اكبر دولة
في العالم كما يزعمون الهند بتعبد البقر. العبادة الرسمية بتاعتها هي البقر. يبقى على ما رزقهم من بهيمة الانعام دي نقطة جدا ان يبقى فيه وقت للامة كلها تفتكر التوحيد. وتفتكر الا تشرك بالله شيئا. فكلوا منها
لاحظتوا ان في حاجة غريبة حصلت؟ دي حاجة خطيرة مش حاجة غريبة حصلت فكلوا منها حد خد باله ايه اللي حصل؟ ليشهدوا ويذكروا فكلوا. هو المفروض فيأكلوا منها فكلوا ده خطاب مباشر. كان اللي في الاية خطاب غائب ليشهدوا ويذكروا
فجأة بقى الخطاب مباشر. فجأة بقينا اهل لان يخاطبنا الله مباشرة. ليه؟ بعد ايام معلومات. بعد عشر ذي الحجة بعد عبادة هزا الموسم العظيم ارتقينا عند الله لدرجة ان يخاطبنا الله. خطاب مباشر عشان كده ربنا كلم موسى امتى؟ اه واتممناها بعشر. العلماء قالوا
في عشر ذي الحجة بعدها ربنا كلم موسى. كأننا ان عبدنا الله كما عبد الله كما عبد موسى الله فيها نرتقي لان نكون اهل الخطاب المباشر من الله بفضل الله سبحانه وتعالى. فكلوا منها واطعموا البائس الفقير. المفسرين هنا قالوا لفتة جميلة قوي هنا. قالوا مش معنى كلوا منها واطعموا
ان انت كل ولما وادي وجبات للفقير قال لك لأ اعاده ياكل معك. ما تحسسوش الامة في الحج ان فيه غني وفقير. الامة تنصهر مع بعض بكل طبقاتها. يعني اعمال اجتماعية في الحج الله اكبر. الاعمال الاجتماعية يعني الاخوة بتاعة البلد او المنطقة دي او القرية ديت يطلعوا طالعة ساحلية الشهر ده. ويعملوا حفلة شوي الشهر اللي بعده
ويعملوا ماتش مسلا او مباراة الماتش اللي بعده. اعمال اجتماعية. هي دي مهمة. يا اخواننا ده ربنا بيقول في الحج اعملوا اعمال اجتماعية. لازم الحاجات دي بترضى بينا وبين بعض الحاجات دي بتقربنا من بعض فكلوا منها واطعموا البائس الفقير ثم ليقضوا تفثهم وليوفوا نذورهم وليت
خوفوا بالبيت العتيق. اية تمانية وعشرين اللي فاتت اتكلمت عن الحج كله واية تسعة وعشرين اتكلمت عن يوم واحد بس في الحج. اللي هو اول يوم العيد الكبير. اللي هو يوم الحج الاكبر
عشان كده ربنا قال سم ليقضوا تفاسهم. ثم هنا قال لك للانتقال الرتبي. يعني كل اللي فات ده كوم واللي جاي ده كوم تاني. يعني اللي يحصل في اية تسعة وعشرين هيرفع مقامك عند الله. طب ليه يا رب؟ كل الحج
جاب مقام ويوم الحج الاكبر اللي هو اول يوم العيد كم مقام؟ اللي حج يا جماعة هو اللي هيعرف. يوم الحج الاكبر ده بالنسبة للناس في الامة الاسلامية بيضحكوا ويلعبوا ويهزر. بالنسبة
للي بيحجوا يا جماعة ربنا يرزقنا الوقوف على عرفات يا رب اللهم امين. بالنسبة للي بيحجوا يا جماعة ده اشق يوم في حياته وعمره كله. انا فاكر يوم الحج ده انا مرة
كنت هاموت فيها. برضو ليه ؟ اصحى الصبح انت بتبقى اصلا بايت فين ؟ ها انت بتبقى بايت في مزدلفة. وتصحى من بدري وتقف تدعي وبعد كده تجري ترمي الجمرات وفيه حاجة اسمها المنحر. لو انت هتروح تدبح او تراعي التابيحة بتاعتك وبعد كده تجري تطلع على مكة. طبعا كل ده وسط ملايين. كل ده مش ماشي في طريق فاضي. يعني
ممكن العربية تقف خمس ست ساعات وانت واقف في الطريق. وبعد كده تطوف وسط ملايين معرض للموت في كل لحظة. وبعد كده تجري تاني ترجع وفي النص هتحلق وتتحلل وبعد كده ترجع تجري قبل الغروب تدخل منى تاني. يوم بيبقى يوم قاتل. لانه مليان مجاهدة. ربنا
ده اعظم يوم في حياتنا لانه كله مجاهدة. وعشان معنى تاني. ثم يقضوا. وليوفوا وليطوفوا. قال لك اللام دي ايه قال لك لام الامر. يعني العبودية انت في ذلك اليوم كالميت بين يدي المغسل. يلا ارمي الجمرات. حاضر. يلا ادبح حاضر. يلا خطوف
حاضر يلا حل حاضر اجري يلا على منى تاني. حاضر كان ميت بين يديه المغسل اللي فيه من المعاني ديت هيرجع من الحج يا جماعة مسلم لشرع الله. مش هيرجع من الحج
يتمرد على شرع الله. يبقى يوم الحج الاكبر حصل فيه حاجتين خلوه اعظم يوم في الدنيا. وخلوا ربنا يجيب قبله ثم اللي تفيد للانتقال الرتبي. ايه؟ المجاهدة والعبودية لله سبحانه وتعالى. يعني ايه بيقضوا تفثاهم؟ اللي هو بقى حل الاظافر والتحليل ورمي الجمرات. اتفس اللي هو الوسخ يعني
خلاص بقى يبدأوا بقى يلبسوا لبس جميل بقى من اول اليوم ده ويبدأوا خلاص. وليوفوا نزرهم يروحوا يدبحوا بقى ويشوفوا الندر اللي عليهم لله. وليطوفوا بالبيت العتيق اللي هو طواف الافاضة
والعتيق لان الله اعتقه من ان يتسلط عليه ظالم طيلة التاريخ. ما فيش دولة احتلت آآ الكعبة في يوم من الايام. ما فيش كافر احتل الكعبة. في يوم من الايام
برضو القول التاني يعني القديم. القديم من ايام سيدنا ادم ذلك ومن يعظم حرمات الله فهو خير له عند ربه ذلك ذلك ديت في الخطابات الملكية. ذلك اي ان ما سبق من الكلام كان عظيم. وما سيأتي عظيم مثله. تلاقي الملك كده
هو بيتكلم يقول هذا وقد قررنا ان يحدث كزا يعني ايه هذا اي ان ما سبق كان اوامر وبعد ما وبعد هزا برضو الكلام هيبقى ايه هيبقى اوامر يبقى ده صيغة كلام ملكي. ذلك ومن يعظم حرمات الله فهو اسمعوا بقى
اسمعوا الحجة يا جماعة ايات الحج متقسمة تلات فقرات. الفقرة الاولى اذن في الناس بالحج يأتوك. الفقرة التانية ذلك ومن يعظم حرمات الله الفقرة التالتة ذلك ومن يعظم شعائر الله. ركزوا معي لان مقصد الحج والعمرة تلات مقاصد. المقصد الاول تعظيم نداء الله
واذن يأتوك هو كل واحد هيناديني. هسيب مراتي وولادي وبيتي وشغلي وفلوسي وبلدي ووطني. واحبابي واركب طيارة واتشعلق في الهوا او اركب السفينة اهمش في البحر او اركب حصان واجري الاف الكيلومترات. واروح هناك انام في الشارع وانام في العراء واتبهدل واطحن هو كل واحد
واحد بيناديني اعمله كده ربنا بس يبقى الجزء الاولاني تعظيم نداء الله. مين اللي انت عشانه عملت كل ده ؟ الله. يبقى لما هترجع هتعظم نداء الله اول ما الاذان يدن هتجري على الجامع على طول. المقصد التاني للحج والعمرة ومن يعظم حرمات الله. تعظيم كلمة حرام. تعظيم انك ترجع من الحجة عارف
كلمة حرام كلمة خطيرة قد ايه؟ المقصد التالت هو من يعظم شعائر الله. يعني حتى ربنا ما قالش طاعات الله. ما تسميها شعائر. من المشاعر. يعني لما تيجي تكلم واحد امريكي كده كلام يمس القلب يقول لك ايه الكلام ده ميكسنس. الكلام ده بيهز حاجة جوايا. يعني الدين ده عباداته كلها لها معاني
لها معاني عظيمة. يبقى تعظيم الطاعات. تخيل لو انت رجعت من الحج معظم نداء الله اول ما الاذان يناديك. معظم حرمات الله لا يمكن تقع في حرام طاعات الله كل قضيتك ازاي ازاي يقعد جلسة الضحى وازاي يقوم ليل وازاي اصل رحمي وازاي يبر جيراني وازاي انصر الدين وازاي اشتغل في الدعوة الحج يصنعه
الحج ده صناعة. صناعة الشخصية الاسلامية من اول وجديد. الحج والعمرة دي فرمطة وبناء من اول وجديد. الحج والعمرة دي من اخطر العبادات الحياة يا اخوانا شيء كده من اصول الوصول الى الله الارتباط بمكة. الارتباط بالحج والعمرة. طب تعالوا الوقتي بقى في الجزء التاني زلك هو من يعظم حرمات الله
ضع ثمار لتعظيم كلمة حرام اول ثمرة فهو خير له عند ربه. يعني ايه فهو؟ فهو دي يعني بالظبط كده كان انا مسلا رايح لده اقول له لو سمحت فبقول لك لأ ده هو ده
مش ده هو ده. يعني يعني الناس فاكرة ان الحرام او المعصية هو اللي فيها اللزة. هي اللي فيها المتعة. فربنا بيقول فهو خير لا لا لا مش معصية الحلال هو اللي مليان خير. هو اللي في المتعة وهو اللي في اللزة. يبقى اول معنى ان الالتزام جميل. الالتزام كله خير
الالتزام كله بركة. الالتزام كله فتح ولا ازال اقول في قول الله فتنفعه الذكرى. احنا اللي لسة مش عارفين ننتفع من دينا. احنا اللي لسة مش عارفين بالقرآن نحل مشاكلنا الاسرية. احنا اللي لسة مش عارفين بالقرآن نعيش سعداء. فرحانين. احنا اللي لسة مش عارفين يا جماعة بالقرآن. يا اخوانا احنا عاملين زي الخلايجة
اكتشاف البترول والله العزيم. ماشيين حافيين وتحت رجليهم مليارات. اهو بالزبط كده احنا في ايدينا القرآن مش عارفين نستخرج منه روشتات للنجاح في الحياة. مش عارفين نستخرج منه اصول وقواعد للنجاح في الحياة. يبقى اول حاجة الدين جميل فهو خير له
ده رب الربوبية معناها العطاءات. اتنين واحلت لكم. قال لأ ده ربنا بيقول يعظم حرمات الله. لما ييجي كلمة احلت عكس كلمة حرمت يعني ايه؟ يعني الاصل في الدنيا الحلال يعني الدين ايه؟ ها؟ سهل. واحلت لكم الانعام الا ما يتلى عليكم. طيب تلاتة فاجتنبوا الرجس من الاوثان واجتنبوا قول
الزور. الريكس من الاوثان الزور على الخالق. قول الزور الزور على المخلوق. يعني ايه؟ يعني لو انتم فهمتم الحج عمركم ما هترجعوا بعده. تفتروا على الخالق ولا تفتروا على المخلوق. يعني ايه ؟ يعني الحج ده مش زي ما بيقول للعلمانيين آآ بيسموها طقوس. يعني ايه طقوس؟ يعني حاجات ما احناش فاهمين ايه معناها؟ لأ ده عبادات مثمرة
لها اثر في الحياة. يبقى معناها الدين ايه؟ ها؟ صح؟ عظيم. يبقى فهو خير له. الدين جميل. واحلت لكم الدين سهل. كله حلال اجتنبوا واجتنبوا الدين عظيم كله حكم. اربعة الدين خطير. حنفاء لله غير مشركين به. اسمع ومن يشرك بالله فكأنه
انما خر من السماء فتخطفه الطير او تهوي به الريح في مكان سحيق. منظر مؤلم واحد عايش في قصر في السما والكل بيخدمه رفاهية الرفاهية فجأة اترمى من القصر وقع وهو في الطريق الطيور قطعته مليون حتة كل تركة لحتة. والجزء اللي بقي منه وقع في
كان عميق اتسحق فيه. منزر مرعب. ده منظر ايه! ده تشبيه القرآن للمنتكس. خر من السماء كان في السما فوق. كان مع ربنا. كان في افاق علوية لما كان ملتزم. لما انتكس خر من السماء. انهار. مش مكانك اللي انت فيه ده. فتخطفه الطير. الطير
شهوات مليون شهوة تتخطفه بعد ما كان بيعبد اله واحد بس. او تهوي به الريح. الريح بقى الشبهات. والاهواء والعياذ بالله في مكان سحيق الحق والعياذ بالله. وبعد ما يموت قرة من السماء تيجي تطلع روحه يتقفل باب السماء يترمي زي كيس الزبالة في القبر. فتخطفه الطير لما ييجي يدخل جهنم الملايكة
كانت اتخطفوا اصناف العذاب تتخطفوا. او تهوي به الريح في مكان سحيق يترمي من شفير جهنم يقع في مكان صحيح جواها. ده الانتكاس يا جماعة يبقى الدين خطير ولا مش خطير؟ خطير. لان اللي هيسيبه دي عاقبته. يبقى بعد ما ربنا قال ذلك ومن يعظم حرمات الله قال اربع ثمار. لتعظيم
كلمة حرام بعد ما ترجع. اربع ثمار ايه هي؟ انك هتعيش حياة جميلة. فهو خير له. انك هتعيش حياة سهلة واحلت لك انك هتعيش حياة عظيمة. فاجتنبوا الحياة كلها معاني. انك هتعيش حياة امنة. لانك اجتنبت خطورة الانتكاس في الدنيا
والاخرة خرجنا من كده ان الدين جميل. الدين سهل. الدين عظيم. الدين خطير. امال الناس مش فاهمة الكلام امال الشباب بيحسبوا ان المعصية اللي جميلة وهي اللي سهلة وهي اللي عظيمة وهي اللي خطيرة ليه؟ امال الناس بتعمل كده ليه؟ احنا يا اخواننا عجزة
احنا يا اخوانا مش شغالين في الدعوة مش مش بنتعب عشان نفهم الناس الكلام ده. وعشان نوصل للناس هذه الانوار ومن يعظم شعائر الله فانها من تقوى القلوب. المقصد التالت والشوط التالت من ايات الحج. يعني ايه ذلك يا جماعة
بعد ما سبق عظيم وما سيأتي عظيم. زي ما ربنا يقول كده في سورة صاد هذا وان للطاغين لشر ما اب. يعني ايه هذا يعني اللي فات ده ها واللي فات ده واللي جاي بقى كمان ايه لشر ايه لشر ما اب. بس في سورة صاد هذا لان الجنة والنار قريبين فعبر عنهم بهذا
ااقرب لاحدكم من شراك نعله؟ انما ذلك لان الكلام هنا معاني عالية. فربنا بيقول هذه الاحكام الايه؟ المرتفعة. ذلك ومن يعظم شعائر الله. الشعائر يا جماعة الطاعات والعبادات ولكن جت من المشاعر. الشعور. لان المفروض نؤديها بمشاعر عالية جدا. المفروض ان كل طاعة وكل عبادة تبقى
الطاعة مثمرة يا جماعة. زي ما ربنا قال واسجد واقترب. المفروض ان كل سجود يقربك من ربنا. انما احنا عبادتنا معظمها عبادات شكلية. فانها من تقوى القلوب لكم فيها قلت لكم لكم ولهم مكررة كتير ليه؟ اوعوا تفتكروا ان كل ده اصل بالزات الشوت بتاع الشوط التالت بتاع شعائر الله لانه بيتكلم عن
ذبح والذبح لله ده بيبقى فيه دفع فلوس كتير. فربنا بيقول ايه؟ لكم فيها ايه؟ منافع اه اه بيقول ايه؟ لكم فيها خير والبدن جعلناها لكم كزلك سخرناها لكم ليه ؟ لان اوعى تفتكر انك بتدفع لربنا انت بتدفع لنفسك. انت بتدفع لنفسك. لكم فيها منافع الى
مسمى. يعني ايه لا يكون فيها منافع والى اجل مسمى ثم محلوها الى البيت العتيق. معنى الاتنين يا اما ان مناسك الحج دي كلها لمدة محدودة يا جماعة عرفات يوم عرفات هو اكتر مكان على وجه الارض يقربك من ربنا. اكتر مكان يقربك من ربنا بعد عرفات بيوم لا يوجد له ميزية عن
الشارع اللي ورا بيتكم منى في موسم منى اكتر مكان على وجه الارض يقربك من ربنا. بعد انتهاء الحج بيوم ما فيش فرق بينها وبين الشارع اللي جنبنا دلوقتي ما فيش فرق الى اجل مسمى يعني الحقوا الفرصة. يعني لابد ان يكون من اصول الوصول الى الله اقتناص الفرصة. انك انت تغتنم قيمة العمر لكم فيها منافع
الى اجل مسمى ثم محلها الى البيت العتيق وبعد كده كل الحجاج هيسيبوا منى ومزدلفة وعرفات. ويقوموا راجعين تاني بقى خلاص للطواف وطواف الوداع ويسيبوا مكة ويمشوا. المعنى التاني لكم فيها منافع اي في الذبائح. يعني انتم بس آآ هذه الايام بتنتفعوا بها وتأكلوا منها. ثم محلها
الى الايه او او المنام تنتفع من ورائها ثم محلها اسف الى البيت العتيق. وبعد كده خلاص هتذبح بقى وتوزع كما امر الله سبحانه وتعالى. وهتروح من يبقى ازا معنى الكلام ده ايه؟ ان هي فرصة. العمر فرصة. والحج فرصة. وكل طاعة وقتها فرصة. ما تضيعوش عمركم. ما تضيعوش الفرص
كل امة جعلنا منسكا ليذكروا اسم الله على ما رزقهم من بهيمة الانعام. كل امة لها منسك عشان موضوع بهيمة الانعام. ليه؟ اكتر موضوع الشيطان دخل للناس منه وخلاهم يشركوا بالله. من خلاله. فالهكم اله واحد. فله اسلموا وبشر المخبتين. الذين
اذا ذكر الله وجلت قلوبهم. يعني ايه بشر المخبتين؟ المخبت هو الواحد اللي ماشي في الصحراء. بيدور على مكان ينام فيه. فكل مكان مرعب. جبل ممكن حاجة تهجم علي طب تحت آآ تل ممكن حاجة حد يقتلني. فوهو ماشي لقى فجأة ارض واسعة. فاضية. لو نصب
الخيمة بتاعته في نصها ما حدش يقدر يباخته ولا يهجم عليه. فيقول لك اخبت الرجل خلاص. وصل للمكان اللي كله اطمئنان. انتم عارفين احساس احساس انا ما كنتش عايش وابشر المخبتين. المفروض انت ترجع من الحج تقول وجدتها. انا ما كنتش عايش. انا ما كنتش عارف ربنا. انا عرفت ربنا. انا عارف
شفت معنى الامان خلاص وبشر المخبتين. يعني الايتين دول اربعة وتلاتين وخمسة وتلاتين بيتكلموا عن الدرس. اللي اخر كل عمرة واخر كل حج لازم نديه للناس درس ايه؟ ماذا بعد العمرة؟ ماذا بعد الحج؟ فالهكم اله واحد. انت كانت وجهتك واحدة في الحج. لازم بعد الحج تفضل وجهة حياتك واحدة
خلاص ما عدش لك وجهة غير ربنا فله اسلموا فله تقديم له للاختصاص. اوعى بعد ما ترجع للحج تبقى علماني. اوعى بعد ما ترجع للحج تقبل انك تتحاكم لشريعة غير شريعة ربنا
فلو اسلموا سلم قيام حياتك له بقى. ارجع بقى وانت عارف مين القائد لحياتك. وبشر المخبتين. ارجع انسان متغير وجدتها انا ما كنتش عايش وربنا احياني. الذين اذا ذكر الله وجلت قلوبهم. انت كنت في الحج لما بيزكر اسم الله بتعظم اسم الله. اوعى
ترجع بعد الحج لما يتقال لك قال الله او قال رسول الله ودني من طين وودن من عجين عظم ذكر الله والصابرين على ما اصابهم. انت كنت في لو واحد ضربك على دماغك في الطواف بتقول انا تصدقت ببدني لك يا رب واتصدقت بعرضي على المسلمين يا رب. متسامح برضو لما
ترجع من الحج خليك متسامح وخليك صابر. والصابرين على ما اصابهم. والمقيم الصلاة كنت في الحج الفندق بتاعك بينك وبين الكعبة. كيلو ونص صل الخمس فروض في الكعبة. اوعى بقى يبقى المسجد جنب بيتك او تحت بيتك وما تصليش في الجامع لما ترجع. ومما رزقناهم ينفقون. انت كنت في الحج محتاج كل
جنيه ولما تشوف فقيرة تدي له. اوعى لما ترجع تبخل بمالك عن المسلمين. يبقى اربعة وتلاتين وخمسة وتلاتين يا جماعة ماذا بعد العمرة؟ ماذا بعد هذا الحج يعني ايه تعظيم شعائر الله؟ يعني انك ترجع اهم حاجة في حياتك هي الطاعة. والبدن جعلناها لكم من شعائر الله لكم فيها خير
البن اللي هي الايه؟ الذبائح. طب البدن اللي هي الجمال العظيمة السمينة. طب طب ينفع خروف؟ ينفع خروف. طب ربنا ما قالش ليه الانعام؟ ليه قال البد لان هنا البدن من البدانة. يعني لما تختار ذبيحة اختار اضخم شيء. اختار اكتر حاجة تقدر تقدمها لربنا ده التضحية يا جماعة
ده يوم النحر ده اللي هو يوم اللحزة اللي ابراهيم حط السكينة على رقبة ابنه عشان ربنا. ولم يكن يعلم ان اللحزة دي ربنا هيخليها للعيد الكبير امة الاسلام ليوم القيامة. لانها معنى التضحية. فانت لما تيجي تضحي عشان ربنا يضحي عشان ربنا بايه؟ طلع لربنا افضل ما تستطيع. اعطي لله
اعظم ما تستطيع. يبقى من اصول الوصول الى الله التضحية. التضحية ولا يحب الله عبادة مسل التضحية. واللحزة اللي ابراهيم كان هيضحي انه عشان ربنا هي اللحزة اللي ربنا خلاها عدنا ليوم القيامة. واللحظة اللي الامة اجتمعت فيها شهر. على الصيام والقيام هي اللحزة اللي ربنا
خليها العيد الصغير الى يوم القيامة. والبدن جعلناها لكم عشانك مش عشان ربنا. من شعائر الله المفروض قلبك يهتز بالمعاني وانت قدمها لله لكم فيها خير تكافل فاذكروا اسم الله عليها صواف. فاذا وجبت جنوبها اول ما تسقط الجنوب اول ما
انعام تقع بعد الذبح فكونوا منها واطعموا القانع والمعتر. يبقى تاني الاعمال الاجتماعية. ربنا بيكرر تاني. اوعوا تحسسوا الفقير انه فقير. القانا اللي بيزل نفسه عشان حتة لحمة. القانع غير القنوع يا جماعة. القنوع اللي هو راضي. القانع اللي هو لأ عايز حتة لحمة فييجي. عشان خاطري. طب اديني شوية ، طب اديني
فالقانع اللي بيزل نفسه عشان حتة لحمة. المطر المتعرض يعني ايه؟ اللي ييجي يقعد يضحك معك وعارف انك دابح. اه لحد ما تقول له خد الكيس دا هدية يبقى القانع اللي يزل نفسه. المطار المتعرض بس. اللي يروح كده جنب الغني ويقعد يضحك معه كده ويتودد اليه. من غير ما يقول اديني. فافهم
وادي له. افهم وادي له. ما تحرموش حد. موسم الحج ما تسيبوش حد محروم. وكلوا كل الناس تاكل مع بعضها. كذلك سخرناها لكم. يعني ايه كذلك يعني كهذه القدرة العجيبة عجل قد كداهو وعيل صغير قد كداهو يروح يدبحه. وهو البدنة دا هي لو
فطيته بس براسها تموته كذلك هذه القدرة المعجزة سخرناها لكم لعلكم تشكرون. اشكروا الله لن ينال الله لحومها ولا دماؤها ولكن يناله التقوى منكم. اوعوا تبقوا بتوع شكليات. كانوا زمان المشركين يقوموا بقى خمسين
ايديهم في الدم وحاطين البتاع الحركات اللي احنا بنشوفها يوم العيد الكبير والناس تغمز ايديها في الدم ويتهيأوا بقى ان كده بقى ده عبادة فربنا قال لهم الدين مش انا لا هينالي لن ينال الله. ينال ده يقول لك نال الطالب التفوق. لن ينال الله لن يفوز بصلة الله. دي مش سورة الحج كلها
كيف نصل الى الله؟ لن يصل الى الله. لن يفوز بالوصول الى الله. بتوع الشكليات بتوع اللحمة والدم. ولكن يناله التقوى منكم. الروح اللي وانت بتعبد ربنا. المعنى اللي جواك وانت بتعبد ربنا. كذلك سخرها لكم كهذه القدرة العجيبة. لتكبروا الله على ما هداكم
اما تشوف شاب داخل المسجد الوقتي تقول الله اكبر. بعد نص مليون موقع اباحي. بعد الاف القنوات بتاعة الكليبات. بعد الفجور والعري ده جه ازاي؟ مين اللي جابكم يا شباب مين اللي جابكم غير ربنا تقول الله اكبر على ما هداكم. يعني الشيطان حارب ولكن ربنا نصركم على الشيطان ووصل لكم ليه
وبشر المحسنين اخر كلمة في ايات الحج. وبشر فرح قلبهم. طب اشمعنى لفظ الاحسان؟ لان اللي هيحسن في عبادة الحج وهيرجع معظم نداء الله. معظم حرمات الله معظم شعائر الله. بشره انه ان شاء الله بازن الله من اعلى المقامات عند الله. وبشر حصل فيها التفات
برضو في ضمير المخاطب ربنا كان بيكلم الامة ولكن يناله التقوى منكم فجأة ربنا كلم النبي بس. وبشر المحسنين. ليه ربنا ختم الخطاب بخطاب النبي ليه؟ لان النبي ده قائد والمربي من اصول الوصول الى الله لازم يبقى لك مربي وقائد. لازم يبقى لك حد يقودك. فربنا خاطب النبي خطاب خاص في نهاية الايات كان الله
الله يعلم الامة لابد ان يكون لكم قائد. وان تعظموا القائد والمربي الذي تسيرون وراء خلصت الايات. وهنبدأ من اول المرة الجاية ان الله يدافع عن الذين امنوا. هنبدأ من اول المرة الجاية تقديم الدم لله. في ايات الحج
كان لما ربنا بيقول وقتك ومالك وجهدك كنا بنقول لبيك يا الله. الشوط اللي بعده. لما ربنا هيقول لك دمك وروحك. هتقول لبيك يا الله كأن اللي بعد الحج الجهاد. كأن الحج كان تدريب على الجهاد. كأنك النهاردة بتتدرب انك تقول لبيك اللهم لبيك. وانت بتقدم وقتك ومالك. بكرة
الكرة لما لما يتقال لك قدم روحك ودمك. هتقول لبيك ولا مش هتقول لبيك؟ خرجنا من الايات دي بمعاني عظيمة قبل ما ناخد الاختصار بقى بتاع هزه الايات يا جماعة
قبل ما ناخد الاختصار بتاع الايات دي انا عايز يعني ازكركم ان احنا دلوقتي في مسابقة تفسير سورة الحاج تحت عنوان اصول الوصول الى الله من سورة الحج وان على الصفحة الرسمية بتاعت
اللي زاهرة قدامكم على الشاشة الصفحة الرسمية للدكتور حازم شومان الصفحة الرسمية بينزل تفريغ الحلقة بعدها على طول آآ بينزل آآ انفوجراف تلخيص الحلقة بتنزل الحلقة عشان اللي هيدخلوا معنا المسابقة ويزاكروا السورة ويحفزوا السورة. ويفهموا السورة ان شاء الله بازن الله الامتحان هيبقى اه اه من خلال موقع طريق
الله بازن الله سبحانه وتعالى. اول ما نخلص السلسلة هنحدد الميعاد بتاعه والجوائز عمرات. بازن الله سبحانه وتعالى. عشر زي الحجة اللي احنا داخلين عليها دي يا جماعة. لازم نعزم هزا الموسم. احنا قلنا في ايام معلومات بعدها ربنا خاطبنا خطاب مباشر. يعني العبادة فيها بترفعنا رفعة هائلة. عشان كده احنا عاملين لكم ورقة اسمها
ده عمل عقد عمل لو انا قلت لك عقد عمل عشر تيام في الخليج بمليون جنيه هتسيب الدنيا وتروحي. طب دعاء ده عمل مع الله الحسنة بسبعميت ضعف صفحة القرآن سوابها اعلى من ثواب ختمة قرآن. انتم متخيلين الثواب الهائل بتاع هذه الايات؟ واتممناها بعشر العشر ايام اللي موسى عبد ربنا فيهم
بعد التلاتين يوم وربنا فتح عليه وخاطبه واعطاه التوراة بعدها. يا ترى لو احنا عبدنا ربنا في الايام دي ربنا هيدينا ايه؟ يا اخوانا عشر ذي الحجة ليست الحجاج فقط عشان كده عاملين الورقة ديت من خلال نشر الهداية نشر الهداية رقم الهاتف وهتلاقوه برضو مكتوب قدامكم صفر
حداشر حداشر اتنين وتلاتين تمانية وتلاتين تمانية وتلاتين. يبقى اولها حداشر حداشر. واخرها تمانية وتلاتين تمانية وتلاتين وبينهم اتنين تلاتين رقم سهل جدا اتصلوا في كل مكان في مصر يا جماعة في كل مكان. وخدوا الورقة من على الصفحة الرسمية بتاعتنا اسحبوها وصوروها في اي
كان في العالم يا اخوانا واللي يقدر يترجمها واللي يقدر ياخدها ويقول منها كلمة يسخن الناس ويشجع الناس تشتغل في الدعوة الى الله بقى بازن الله سبحانه وتعالى ونأتي لفقرة المقطع التلخيصي والانفوجراف في نهاية الحلقة ان شاء الله. المبادئ والروشتات اللي خرجنا بها من الشوط الرابع في سورة الحج. قبل ما
نتكلم عن اصول الاصول اللي خرجنا بها. خرجنا بايه؟ خرجنا بروشتة خطيرة جدا. ان اركان نجاح الدعوة الى الله تلات اركان. الركن الاول وطهر بيتي. بيئة الايمان. الركن التاني واذن في الناس النزول للناس. مش ان احنا ننتظر ان هم ييجوا لنا. الركن التالت بالحج لازم دعوتنا تبقى دعوة عملية. خرجنا ان حصل استجابة مذنبة
اول ما سيدنا ابراهيم اشتغل في الدعوة شغل صح. حصل استجابة يأتوك رجالا وعلى كل ضامر يأتين من كل فج عميق. لو اشتغلنا في الدعوة صح المجتمع كله هييجي لربنا سبحانه وتعالى. خرجنا باصل من اصول انقاذ الامة. ان اول حاجة كل الانبياء عملوها بيئة الايمان. وان من غير بيئة الايمان ومن غير
فكل دعاة في كل بلد يتكاتفوا من اجل انهم يعملوا بيئة ايمان لن يجد الملتزم الجديد والملتزمة الجديدة مكان يروحوا عليه فهيفضل الناس تتوب ادعو الناس يلتزموا النهاردة وينتكسوا بكرة. خرجنا بالتصور المثالي للمسجد الحرام. ان المفروض ان المسجد الحرام ده بيئة ايمان عالمية. لما ييجي الناس للكعبة ما ينفعش ان
الناس تقعد تعبد ربنا وهي تايهة لازم يلاقوا ورش ايمانية ورش علماء وطلبة علم مستنينهم في كل مكان. زي ما كان سيدنا ابراهيم بيستنى الناس في الحج بيفهموهم المعاني يفهموهم التوحيد يرجعوهم متطهرين يعملوا بيئات ايمان فرعية في بلادهم خرجنا بالتصور المسالي لاهل مكة ان اهل مكة دول المفروض
بيئة الايمان العالمية ببيوتهم وبكل اموالهم وبكل شيء وان السكنة في مكة دي اصطفاء من الله لهزه المهمة. خرجنا بالتصور المثالي للحج اللي لو عملناه لحد ده هيبقى اعظم نقلة في حياة الامة ان المفروض علماء كل تخصص دنيوي علماء كل تخصص ديني تجار كل مجال قيادات العالم الاسلامي فنانين
الاسلاميين في كل مجال من الفن الاسلامي المفروض ده الاجتماع السنوي لكوادر الامة اللي بيتناقل فيه خبرات الامة عبر بعضها لو عملنا كده يا جماعة الام هتتغير قد ايه؟ خرجنا ان اهل الباطل لم يكفوا عن الصد عن سبيل الله ويصدون مطارع مستمر ونحن لن نكف عن الدعوة الى الله مهما كانت خطأ مهما كانت
تهديدات فنحن دعاة الى الله باذنه ولسنا باذن احد من البشر. خرجنا بثمار الحج والعمرة المهولة تعظيم نداء الله تعظيم حرمات الله تعظيم شعائر الله الشاب اللي هيروح يعمل عمرة صح او حج صح هيرجع لما ربنا يناديه في الصلاة هيعظم النداء. لما يتقال له ان ده حرام مهما كان نفسه فيه لا يمكن هيقرب منه. لما هيتقال له ان له طاعة
ربنا بيحبها هيضحي عشان يعملها. خرجنا باربع ثمار للالتزام والدين. واربع صفات للالتزام والدين. الدين جميل فهو خير له عند ربه الدين سهل واحلت لكم الانعام. الدين عظيم فاجتنبوا الرشس من الاوثان واجتنبوا قول الزور. الدين خطير ومن يشرك بالله فكأنما خر من السماء
خرجنا بهذه الصفة اصول الوصول الى الله من الشوط الرابع من سورة الحج. واحد الحج والعمرة من اعظم اسباب الوصول الى الله ولابد من الارتباط بالمسجد الحرام وان تذهب له ولو مرة في السنة. اتنين الاداء المثمر للعبادة هو الذي يوصلك الى الله. وليس الاداء
للعبادة لن ينال الله لحومها ولا دماؤها ولكن يناله التقوى منكم. عشان كده ربنا قال في الاخر وبشر المحسنين. مش وبشر الحجاج مش وبشر لأ اللي ادى العبادة ولكن باحسان لو ادينا العبادة فهم معانيها هنخرج بالثمار العظيمة بتاعتها. تلاتة خذ من دنياك لدينك. الدين
محتاج دنيا. ربنا قال وعلى كل ضامر. يعني لما حب انه يوصل للكعبة جاب حصان وجوعه لحد ما دمر وسطه عشان يقدر يمشي المسافات الطويلة. لابد من بالاسباب الدنيوية للوصول الى الله. اياك ان تنسف ضروريات الدنيا والا ستعطلك عن سيرك في الدين. يبقى الاخذ بالاسباب الدنيوية. عشان كده العلماء قالوا
واحرز رغيفيك ثم اطلب العلم. اربعة روح المبادرة دور على دينك. ما تستنيش ان حد ييجي ينتشلك من الانتكاس اللي انت فيه. قم ربنا قال وعلى كل ضابط يعني ايه قعدوا يلفوا يدوروا على الحق في الارض لحد ما ربنا بعت لهم سيدنا ابراهيم يناديهم. يبقى الفرص ستأتي لمن يستحقها. روح المبادرة قم
دوري على دينك. قم اسمع درس عن ربنا. خمسة مقامك عند الله يرتفع على قدر مجاهدتك وعبوديتك لله. عشان كده في يوم الحشر دي اكبر اية التفث ربنا قال ثم ليغدوا تفسهم ثم الارتقاء في الرتبة. ليه؟ لان يوم الحج الاكبر. كله مجاهدة وكله عبودية. ستة لابد ان يكون
الك مربي وقائد. ربنا في اخر الحج قال وبشر المحسنين خاطب النبي دونا عن الامة كلها. ليه ؟ كأن ربنا قدام الامة كلها بيدي خطاب خاص للنبي كأنه بيقول قل لهم احترموا القائد. احترموا المربي. مش هتوصلوا من غير قائد ولا مربي. لولا المربي ما عرفت ربي. سبعة التضحية اعظم عبادة يحبها
الله عشان كده لحزة ما ابراهيم حط السكينة على رقبة ابنه عشان ربنا ربنا خلاها لعيد الكبير للامة الى يوم القيامة. فقدموا لله كل ما تستطيعون تمانية لا تعطي لله فضول وقتك ولا فضول جهدك. اعط لله اعظم ما تملك. ربنا قال والبدن جعلناها. اشمعنى البدن من البدانة. لما
تيجي تضحي عشان ربنا بحاجة. ادي لربنا احسن وقت في يومك. ادي لربنا اعظم فترة في عمرك ويا شبابك. عشان كده يوم النحر سمي يوم القرابين. ليه كل واحد بقى هيأدب لربنا ايه ؟ لن نصل الى الله الا حينما نحترم اصول الوصول الى الله سبحانه وتعالى. آآ آآ ربنا يبارك فيكم يا اخواني في الله
ربنا يحفزكم اذكركم باهمية المزاكرة. يلا نتنقل نقلة مع تفسير كتاب الله. وبزكركم بالكلمة اللي انا قلتها في الاول لشيخ الاسلام ابن تيمية. ندمت على كل ساعة اضعتها في غير كتاب الله. ربنا يعمر اوقاتنا واعمارنا بفهم القرآن. وتعليم القرآن وحفظ
قرآن والعمل بالقرآن وجهاد الظالمين بالقرآن. ربنا يجعل حياتنا كلها بالقرآن مستنيرة بالقرآن. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. وانتظرونا السبت القادم بازن الله. جزاكم